title: 2013 m. birželio 24 d. Komisijos įgyvendinimo reglamentas (ES) Nr. 616/2013 dėl tam tikrų prekių klasifikavimo Kombinuotojoje nomenklatūroje

text:
27.6.2013

               LT

               Europos Sąjungos oficialusis leidinys

               L 175/11

         KOMISIJOS ĮGYVENDINIMO REGLAMENTAS (ES) Nr. 616/2013
   2013 m. birželio 24 d.
   dėl tam tikrų prekių klasifikavimo Kombinuotojoje nomenklatūroje
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (1), ypač į jo 9 straipsnio 1 dalies a punktą,
   kadangi:

               (1)

               siekiant užtikrinti, kad Reglamento (EEB) Nr. 2658/87 priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu;

               (2)

               Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Sąjungos teisės aktų nuostatomis įteisintai nomenklatūrai, kuri visiškai ar iš dalies parengta pagal Kombinuotąją nomenklatūrą arba kurioje ji papildomai detalizuojama atsižvelgiant į tarifų ir kitų su prekyba susijusių priemonių taikymo poreikius;

               (3)

               laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės, remiantis 3 skiltyje išdėstytais motyvais, turėtų būti klasifikuojamos priskiriant 2 skiltyje nurodytą KN kodą;

               (4)

               reikėtų nustatyti, kad šio reglamento nuostatų neatitinkančia valstybių narių muitinių suteikta privalomąja tarifine informacija apie prekių klasifikavimą Kombinuotojoje nomenklatūroje jos turėtojas galėtų remtis dar tris mėnesius, kaip nustatyta 1992 m. spalio 12 d. Tarybos reglamento (EEB) Nr. 2913/92, nustatančio Bendrijos muitinės kodeksą (2), 12 straipsnio 6 dalyje;

               (5)

               Muitinės kodekso komitetas per pirmininko nustatytą laikotarpį nuomonės nepateikė,

         PRIĖMĖ ŠĮ REGLAMENTĄ:
   1 straipsnis
   Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant minėtos lentelės 2 skiltyje nurodytą KN kodą.
   2 straipsnis
   Valstybių narių muitinių suteikta privalomąja tarifine informacija, neatitinkančia šio reglamento nuostatų, dar galima remtis tris mėnesius, kaip nustatyta Reglamento (EEB) Nr. 2913/92 12 straipsnio 6 dalyje.
   3 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2013 m. birželio 24 d.

            Komisijos vardu Pirmininko pavedimu

         Algirdas ŠEMETA

            Komisijos narys

      (1)  OL L 256, 1987 9 7, p. 1.

      (2)  OL L 302, 1992 10 19, p. 1.

      PRIEDAS

                  Prekių aprašymas

                  Klasifikavimas
                  (KN kodas)

                  Motyvai

                  (1)

                  (2)

                  (3)

                  Gaminys, pagamintas iš standaus forminio plastiko, kurį sudaro trys ar keturios buoželės.
                  Gaminyje nėra laisvai judančių dalių (pavyzdžiui, ratų, rutuliukų ar volelių), minkštų gauburėlių ar kitokių lanksčių priedų.
                  Jis skirtas naudoti kaip rankinis kūno masažo aparatas, kuriuo atitinkamos kūno vietos masažuojamos į jas trinant vieną ar daugiau buoželių. Masažo efektas sukuriamas masažą atliekančio žmogaus spaudimu.

                      (1) Žr. paveikslėlį.

                  9019 10 90

                  Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis ir KN kodus 9019, 9019 10 ir 9019 10 90 atitinkančiais prekių aprašymais.
                  Dėl savitos formos gaminys skirtas naudoti kaip rankinis kūno masažo aparatas.
                  Gaminys veikia trinant. Tai, kad jame nėra laisvai judančių dalių, netrukdo gaminį klasifikuoti kaip masažo aparatą (taip pat žr. SS paaiškinimų 9019 pozicijos paaiškinimų II grupės antros pastraipos paaiškinimus, kuriuose minimi paprasti guminiai voleliai ir panašios masažo priemonės).
                  Todėl gaminys klasifikuotinas kaip masažo aparatas priskiriant KN kodą 9019 10 90.

         (1)  Paveikslėliai pateikiami tik dėl informacijos.


title: 2015 m. birželio 22 d. Komisijos įgyvendinimo reglamentas (ES) 2015/966, kuriuo nustatomas kiekis, pridėtinas prie kiekio, nustatyto 2015 m. spalio 1 d.–gruodžio 31 d. laikotarpiui pagal Reglamentu (EB) Nr. 539/2007 leistas naudoti tarifines kvotas kiaušinių ir kiaušinių albumino sektoriuje

text:
23.6.2015

               LT

               Europos Sąjungos oficialusis leidinys

               L 157/38

         KOMISIJOS ĮGYVENDINIMO REGLAMENTAS (ES) 2015/966
   2015 m. birželio 22 d.
   kuriuo nustatomas kiekis, pridėtinas prie kiekio, nustatyto 2015 m. spalio 1 d.–gruodžio 31 d. laikotarpiui pagal Reglamentu (EB) Nr. 539/2007 leistas naudoti tarifines kvotas kiaušinių ir kiaušinių albumino sektoriuje
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1), ypač į jo 188 straipsnio 2 ir 3 dalis,
   kadangi:

               (1)

               Komisijos reglamentu (EB) Nr. 539/2007 (2) leista naudoti tarifines metines kiaušinių ir kiaušinių albumino sektoriaus produktų importo kvotas.

               (2)

               2015 m. birželio 1–7 d. pateiktose 2015 m. liepos 1 d.–rugsėjo 30 d. kvotos dalies importo licencijų paraiškose nurodytas kiekis mažesnis už skirtą kiekį. Todėl reikėtų nustatyti kiekį, dėl kurio paraiškų nebuvo pateikta, ir jį pridėti prie kitai kvotos daliai numatyto kiekio;

               (3)

               siekiant užtikrinti šios priemonės veiksmingumą, šis reglamentas turėtų įsigalioti jo paskelbimo Europos Sąjungos oficialiajame leidinyje dieną,

         PRIĖMĖ ŠĮ REGLAMENTĄ:
   1 straipsnis
   Prie 2015 m. spalio 1 d.–gruodžio 31 d. kvotos laikotarpio dalies pridėtinas kiekis, dėl kurio pagal Reglamentą (EB) Nr. 539/2007 importo licencijų paraiškų nepateikta, yra nurodytas šio reglamento priede.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2015 m. birželio 22 d.

            Komisijos vardu

            Pirmininko pavedimu

         Jerzy PLEWA

            Žemės ūkio ir kaimo plėtros generalinis direktorius

      (1)  OL L 347, 2013 12 20, p. 671.

      (2)  2007 m. gegužės 15 d. Komisijos reglamentas (EB) Nr. 539/2007, leidžiantis naudoti tarifines kvotas kiaušinių ir kiaušinių albumino sektoriuje bei nustatantis jų administravimo tvarką (OL L 128, 2007 5 16, p. 19).

      PRIEDAS

                  Eilės Nr.

                  Kiekis, dėl kurio paraiškų nebuvo pateikta, pridėtinas prie 2015 m. spalio 1 d.–gruodžio 31 d. kvotos daliai skirto kiekio
                  (kiaušinių su lukštu ekvivalentas kg)

                  09.4015

                  27 000 000

                  09.4401

                  795 000

                  09.4402

                  3 100 000


title: 2015 m. gegužės 27 d. Komisijos įgyvendinimo reglamentas (ES) 2015/825, kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti

text:
28.5.2015

               LT

               Europos Sąjungos oficialusis leidinys

               L 130/8

         KOMISIJOS ĮGYVENDINIMO REGLAMENTAS (ES) 2015/825
   2015 m. gegužės 27 d.
   kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308//2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1),
   atsižvelgdama į 2011 m. birželio 7 d. Komisijos įgyvendinimo reglamentą (ES) Nr. 543/2011, kuriuo nustatomos išsamios Tarybos reglamento (EB) Nr. 1234/2007 taikymo vaisių bei daržovių ir perdirbtų vaisių bei daržovių sektoriuose taisyklės (2), ypač į jo 136 straipsnio 1 dalį,
   kadangi:

               (1)

               Įgyvendinimo reglamentu (ES) Nr. 543/2011, atsižvelgiant į daugiašalių derybų dėl prekybos Urugvajaus raunde rezultatus, nustatomi kriterijai, pagal kuriuos Komisija nustato standartines importo iš trečiųjų šalių vertes produktams ir laikotarpiams, nurodytiems jo XVI priedo A dalyje;

               (2)

               remiantis Įgyvendinimo reglamento (ES) Nr. 543/2011 136 straipsnio 1 dalimi, standartinė importo vertė apskaičiuojama kiekvieną darbo dieną atsižvelgiant į kintančius kasdienius duomenis. Todėl šis reglamentas turėtų įsigalioti jo paskelbimo Europos Sąjungos oficialiajame leidinyje dieną,

         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) Nr. 543/2011 136 straipsnyje minimos standartinės importo vertės yra nustatytos šio reglamento priede.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2015 m. gegužės 27 d.

            Komisijos vardu

            Pirmininko pavedimu

         Jerzy PLEWA

            Žemės ūkio ir kaimo plėtros generalinis direktorius

      (1)  OL L 347, 2013 12 20, p. 671.

      (2)  OL L 157, 2011 6 15, p. 1.

      PRIEDAS

         Standartinės importo vertės, skirtos kai kurių vaisių ir daržovių įvežimo kainai nustatyti

                  (EUR/100 kg)

                  KN kodas

                  Trečiosios šalies kodas (1)

                  Standartinė importo vertė

                  0702 00 00

                  AL

                  61,0

                  MA

                  88,7

                  MK

                  91,9

                  TR

                  87,9

                  ZZ

                  82,4

                  0707 00 05

                  AL

                  41,5

                  MK

                  41,5

                  TR

                  105,8

                  ZZ

                  62,9

                  0709 93 10

                  TR

                  122,6

                  ZZ

                  122,6

                  0805 10 20

                  EG

                  59,9

                  MA

                  49,5

                  ZA

                  77,6

                  ZZ

                  62,3

                  0805 50 10

                  BR

                  103,9

                  MA

                  111,5

                  TR

                  67,0

                  ZA

                  121,2

                  ZZ

                  100,9

                  0808 10 80

                  AR

                  97,8

                  BR

                  93,8

                  CL

                  141,7

                  NZ

                  127,8

                  US

                  232,9

                  UY

                  68,9

                  ZA

                  115,3

                  ZZ

                  125,5

                  0809 29 00

                  US

                  413,6

                  ZZ

                  413,6

         (1)  Šalių nomenklatūra nustatyta 2012 m. lapkričio 27 d. Komisijos reglamentu (ES) Nr. 1106/2012, kuriuo dėl šalių ir teritorijų nomenklatūros atnaujinimo įgyvendinamas Europos Parlamento ir Tarybos reglamentas (EB) Nr. 471/2009 dėl Bendrijos statistikos, susijusios su išorės prekyba su ES nepriklausančiomis šalimis (OL L 328, 2012 11 28, p. 7). Kodas „ZZ“ atitinka „kitas šalis“.


title: 2016 m. rugsėjo 13 d. Komisijos įgyvendinimo reglamentas (ES) 2016/1646, kuriuo pagal Europos Parlamento ir Tarybos reglamentą (ES) Nr. 575/2013 dėl prudencinių reikalavimų kredito įstaigoms ir investicinėms įmonėms nustatomi pagrindinių indeksų ir pripažintų biržų techniniai įgyvendinimo standartai (Tekstas svarbus EEE)

text:
14.9.2016

               LT

               Europos Sąjungos oficialusis leidinys

               L 245/5

         KOMISIJOS ĮGYVENDINIMO REGLAMENTAS (ES) 2016/1646
   2016 m. rugsėjo 13 d.
   kuriuo pagal Europos Parlamento ir Tarybos reglamentą (ES) Nr. 575/2013 dėl prudencinių reikalavimų kredito įstaigoms ir investicinėms įmonėms nustatomi pagrindinių indeksų ir pripažintų biržų techniniai įgyvendinimo standartai
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. birželio 26 d. Europos Parlamento ir Tarybos reglamentą (ES) Nr. 575/2013 dėl prudencinių reikalavimų kredito įstaigoms ir investicinėms įmonėms ir kuriuo iš dalies keičiamas Reglamentas (ES) Nr. 648/2012 (1), ypač į jo 197 straipsnio 8 dalį,
   kadangi:

               (1)

               Reglamentu (ES) Nr. 575/2013 nustatoma, kad į pagrindinį indeksą įtrauktus nuosavybės vertybinius popierius arba konvertuojamąsias obligacijas įstaigos gali naudoti kaip reikalavimus atitinkančią užtikrinimo priemonę. Vienas iš atitikties reikalavimams kriterijų yra pakankamas likvidumas. Taikant tą reglamentą pagrindiniais indeksais laikomi nuosavybės vertybinių popierių indeksai, kuriuos iš esmės sudaro nuosavybės vertybiniai popieriai, kuriuos galima pagrįstai tikėtis realizuoti, kai įstaigai prireikia juos likviduoti. Taip turėtų būti, kai bent 90 % indekso sudaro bent 500 000 000 EUR vertės laisvosios akcijos arba, jei nėra informacijos apie laisvąsias akcijas, bent 1 000 000 000 EUR rinkos kapitalizacija;

               (2)

               be to, įstaigos turėtų galėti kaip reikalavimus atitinkančią užtikrinimo priemonę pripažinti priemones, kurios yra santykinai likvidžios rinkose, kuriose cirkuliuoja, ir atitinka minimalų likvidumo lygį nepriklausomai nuo, ar ta rinka įsikūrusi Sąjungoje, ar trečiojoje valstybėje. Todėl nuosavybės vertybinių popierių indeksą reikėtų laikyti pagrindiniu indeksu, kai jis apima ne daugiau kaip pusę visų įmonių, kurių akcijomis prekiaujama rinkoje, kuria grindžiamas indeksas, kai dienos apyvartos vidurkis yra bent 100 000 EUR ir kai jis taip pat atitinka du iš toliau nurodytų trijų kriterijų: bendra indekso rinkos kapitalizacija sudaro bent 40 % visų įmonių, kurių akcijomis prekiaujama toje rinkoje, rinkos kapitalizacijos; bendra prekybos indekso sudedamosiomis dalimis apyvarta sudaro bent 40 % bendros prekybos visais nuosavybės vertybiniais popieriais apyvartos toje rinkoje ir indeksas naudojamas kaip išvestinių finansinių priemonių produktų pagrindinė priemonė;

               (3)

               konvertuojamųjų obligacijų indeksai turėtų būti laikomi pagrindiniais indeksais tik tais atvejais, kai sudedamąsias obligacijas galima konvertuoti į nuosavybės vertybinius popierius, kai bent 90 % tų nuosavybės vertybinių popierių sudaro bent 500 000 000 EUR vertės laisvosios akcijos arba, jei nėra informacijos apie laisvąsias akcijas, bent 1 000 000 000 EUR rinkos kapitalizacija;

               (4)

               kai du indeksai atitinka pagrindinio indekso kriterijus ir vienas iš jų įeina į kitą, paprastumo sumetimais tik platesnio masto indeksas turėtų būti įtrauktas į pagrindinių indeksų sąrašą;

               (5)

               Reglamentu (ES) Nr. 575/2013 nustatoma, kad tam tikrų įstaigų, neturinčių išorinės kredito rizikos vertinimo institucijos (ECAI) parengto kredito rizikos vertinimo, išleistus skolos vertybinius popierius galima naudoti kaip reikalavimus atitinkančią užtikrinimo priemonę, kai jie tenkina keletą sąlygų, o iš jų sąlygą būti įtrauktiems į pripažintos biržos sąrašus;

               (6)

               taikant Reglamentą (ES) Nr. 575/2013 pripažinta birža laikoma birža, atitinkanti to reglamento 4 straipsnio 1 dalies 72 punkte nurodytas sąlygas. Kiek tai susiję su viena iš šių sąlygų, t. y. tai, kad birža turėtų turėti tarpuskaitos mechanizmą, visos reguliuojamos rinkos, kuriose prekiaujama finansinėmis priemonėms, neįtrauktomis į Reglamento (ES) Nr. 575/2013 II priedą, šią antrąją sąlygą turėtų įvykdyti gaudamos reguliuojamos rinkos licenciją pagal Europos Parlamento ir Tarybos direktyvą 2004/39/EB (2) ir laikydamosi pagal tą direktyvą reikalaujamų sandorių tarpuskaitos ir atsiskaitymo taisyklių ir procedūrų;

               (7)

               kai biržos tarpuskaitos mechanizmą suteikia pagrindinė sandorio šalis (PSŠ), ta PSŠ turėtų laikytis Europos Parlamento ir Tarybos reglamentu (ES) Nr. 648/2012 (3) nustatytų reikalavimų. Retų išvestinių finansinių priemonių biržų, kurių PSŠ neaptarnauja, atveju vertinant, ar tų biržų taikomi garantinės įmokos nustatymo reikalavimai yra tinkami, kaip kriterijumi vadovaujamasi Reglamentu (ES) Nr. 648/2012 nustatytomis garantinės įmokos nustatymo taisyklėmis;

               (8)

               šis reglamentas grindžiamas Europos vertybinių popierių ir rinkų institucijos (EVPRI) Komisijai pateiktais techninių įgyvendinimo standartų projektais;

               (9)

               2015 m. gruodžio 17 d. Komisija EVPRI informavo apie ketinimą patvirtinti techninio įgyvendinimo standarto projektą su pakeitimais, kad būtų atsižvelgta į tai, kad kai kurie nuosavybės vertybinių popierių indeksai, kuriuos pagal atitikties reikalavimams kriterijus galima laikyti pagrindiniais indeksais, nebuvo įtraukti į to standarto projekto sąrašą. 2016 m. sausio 28 d. oficialioje nuomonėje EVPRI patvirtino savo pirminę poziciją ir iš naujo nepateikė techninio įgyvendinimo standarto, iš dalies pakeisto pagal Komisijos siūlytus pakeitimus. Todėl techninio įgyvendinimo standarto projektas turėtų būti patvirtintas su pakeitimais, kurių reikia, kad indeksai, kuriuos taikant Reglamentą (ES) Nr. 575/2013 pagal atitikties reikalavimams kriterijus galima laikyti pagrindiniais indeksais, būtų įtraukti į sąrašą;

               (10)

               EVPRI surengė atviras viešas konsultacijas dėl techninių įgyvendinimo standartų projektų, kuriais grindžiamas šis reglamentas, ir paprašė, kad pagal Reglamento (ES) Nr. 1095/2010 (4) 37 straipsnį įsteigta Vertybinių popierių ir rinkų suinteresuotųjų subjektų grupė pateiktų savo nuomonę. EVPRI išsamiai neanalizavo galimų sąnaudų ir naudos, susijusių su techninių įgyvendinimo standartų projektais, nes, atsižvelgiant į jų mastą ir poveikį, tai laikyta neproporcinga,

         PRIĖMĖ ŠĮ REGLAMENTĄ:
   1 straipsnis
   Pagrindiniai indeksai
   Taikant Reglamento (ES) Nr. 575/2013 197 straipsnio 8 dalies a punktą naudojami pagrindiniai indeksai yra nurodyti šio reglamento I priede.
   2 straipsnis
   Pripažintos biržos
   Taikant Reglamento (ES) Nr. 575/2013 197 straipsnio 8 dalies b punktą pripažintos biržos yra nurodytos šio reglamento II priede.
   3 straipsnis
   Įsigaliojimas
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2016 m. rugsėjo 13 d.

            Komisijos vardu

            Pirmininkas

         Jean-Claude JUNCKER

      (1)  OL L 176, 2013 6 27, p. 1.

      (2)  2004 m. balandžio 21 d. Europos Parlamento ir Tarybos direktyva 2004/39/EB dėl finansinių priemonių rinkų, iš dalies keičianti Tarybos direktyvas 85/611/EEB, 93/6/EEB ir Europos Parlamento ir Tarybos direktyvą 2000/12/EB bei panaikinanti Tarybos direktyvą 93/22/EEB (OL L 145, 2004 4 30, p. 1).

      (3)  2012 m. liepos 4 d. Europos Parlamento ir Tarybos reglamentas (ES) Nr. 648/2012 dėl ne biržos išvestinių finansinių priemonių, pagrindinių sandorio šalių ir sandorių duomenų saugyklų (OL L 201, 2012 7 27, p. 1).

      (4)  2010 m. lapkričio 24 d. Europos Parlamento ir Tarybos reglamentas (ES) Nr. 1095/2010, kuriuo įsteigiama Europos priežiūros institucija (Europos vertybinių popierių ir rinkų institucija) ir iš dalies keičiamas Sprendimas Nr. 716/2009/EB bei panaikinamas Komisijos sprendimas 2009/77/EB (OL L 331, 2010 12 15, p. 84).

      I PRIEDAS

         PAGAL REGLAMENTO (ES) Nr. 575/2013 197 STRAIPSNĮ NUSTATYTI PAGRINDINIAI INDEKSAI

         1 lentelė

         Nuosavybės vertybinių popierių indeksai

                  Indeksas

                  Šalis (teritorija)

                  STOXX Asia/Pacific 600

                  Azija/Ramiojo vandenyno šalys

                  ASX100

                  Australija

                  ATX Prime (1)

                  Austrija

                  BEL20

                  Belgija

                  IBOVESPA

                  Brazilija

                  TSX60

                  Kanada

                  CETOP20 Index

                  Vidurio Europa

                  Hang Seng Mainland 100 Index (China)

                  Kinija

                  NYSE ARCA China Index

                  Kinija

                  Shanghai Shenzhen CSI 300

                  Kinija

                  PX Prague

                  Čekija

                  OMX Copenhagen 20

                  Danija

                  FTSE RAFI Emerging Markets

                  Besiformuojančios rinkos

                  MSCI Emerging Markets 50

                  Besiformuojančios rinkos

                  FTSE Europe Index

                  Europa

                  STOXX Europe 600

                  Europa

                  MSCI AC Europe & Middle East

                  Europa ir Artimieji Rytai

                  OMXH25

                  Suomija

                  SBF120 (2)

                  Prancūzija

                  S&P BMI France

                  Prancūzija

                  HDAX (3)

                  Vokietija

                  FTSE All World Index

                  Visas pasaulis

                  MSCI ACWI

                  Visas pasaulis

                  FT ASE Large Cap

                  Graikija

                  Hang Seng

                  Honkongas

                  Hang Seng Composite Index

                  Honkongas

                  CNX 100 Index

                  Indija

                  S&P BSE 100 Index

                  Indija

                  ISEQ 20

                  Airija

                  FTSE MIB

                  Italija

                  Nikkei 300

                  Japonija

                  TOPIX mid 400

                  Japonija

                  S&P Latin America 40

                  Lotynų Amerika

                  FTSE Bursa Malaysia KLCI Index

                  Malaizija

                  Mexico Bolsa Index

                  Meksika

                  AEX

                  Nyderlandai

                  S&P NZX 15 Index

                  Naujoji Zelandija

                  OBX

                  Norvegija

                  WIG20

                  Lenkija

                  PSI 20

                  Portugalija

                  MSCI Russia Index

                  Rusija

                  Russian Traded Index

                  Rusija

                  FTSE Straits Times Index

                  Singapūras

                  FTSE JSE Top 40

                  Pietų Afrika

                  INDI 25 Index

                  Pietų Afrika

                  KOSPI 100

                  Pietų Korėja

                  IBEX35

                  Ispanija

                  OMXS60

                  Švedija

                  OMXSB

                  Švedija

                  SMI Expanded Index

                  Šveicarija

                  TSEC Taiwan 50

                  Taivanas

                  FTSE Nasdaq Dubai UAE 20 Index

                  JAE

                  FTSE 350 (4)

                  JK

                  NASDAQ100

                  JAV

                  Russell 3000 Index

                  JAV

                  S&P 500

                  JAV

         2 lentelė

         Konvertuojamųjų obligacijų indeksai

                  Exane ECI-Europe

                  Europa

                  Jefferies JACI Global

                  Visas pasaulis

                  Thomson Reuters Global Convertible

                  Visas pasaulis

         (1)  Apima ATX.

         (2)  Apima CAC40, CAC Next 20 ir CAC Mid Cap.

         (3)  Apima DAX ir MDAX.

         (4)  Apima FTSE 100.

      II PRIEDAS

         PAGAL REGLAMENTO (ES) Nr. 575/2013 197 STRAIPSNĮ NUSTATYTOS PRIPAŽINTOS BIRŽOS

         1 lentelė

         Pripažintos biržos, kuriose neprekiaujama Reglamento (ES) Nr. 575/2013 II priede nurodytais sandoriais

                  Reguliuojamos rinkos

                  MIC kodas

                  EURONEXT PARIS

                  XPAR

                  BOERSE BERLIN (REGULIERTER MARKT)

                  BERA

                  BOERSE BERLIN (BERLIN SECOND REGULATED MARKET)

                  BERC

                  BOERSE DUESSELDORF (REGULIERTER MARKT)

                  DUSA

                  BOERSE DUESSELDORF – QUOTRIX (REGULIERTER MARKT)

                  DUSC

                  BOERSE BERLIN EQUIDUCT TRADING (REGULIERTER MARKT)

                  EQTA

                  BOERSE BERLIN EQUIDUCT TRADING (BERLIN SECOND REGULATED MARKET)

                  EQTB

                  HANSEATISCHE WERTPAPIERBOERSE HAMBURG (REGULIERTER MARKT)

                  HAMA

                  NIEDERSAECHSISCHE BOERSE ZU HANNOVER (REGULIERTER MARKT)

                  HANA

                  BOERSE MUENCHEN (REGULIERTER MARKT)

                  MUNA

                  BOERSE MUENCHEN – MARKET MAKER MUNICH (REGULIERTER MARKT)

                  MUNC

                  BADEN-WUERTTEMBERGISCHE WERTPAPIERBOERSE (REGULIERTER MARKT)

                  STUA

                  FRANKFURTER WERTPAPIERBOERSE (REGULIERTER MARKT)

                  FRAA, XETA

                  TRADEGATE EXCHANGE (REGULIERTER MARKT)

                  XGRM

                  IRISH STOCK EXCHANGE – MAIN SECURITIES MARKET

                  XDUB

                  EURONEXT LISBON

                  XLIS

                  BOLSA DE BARCELONA

                  XBAR, XMCE

                  BOLSA DE BILBAO

                  XBIL, XMCE

                  BOLSA DE MADRID

                  XMAD, XMCE, MERF

                  BOLSA DE VALENCIA

                  XVAL, XMCE

                  BONDVISION MARKET

                  BOND

                  ELECTRONIC OPEN-END FUNDS AND ETC MARKET

                  ETFP

                  MARKET FOR INVESTMENT VEHICLES (MIV)

                  MIVX

                  ELECTRONIC BOND MARKET

                  MOTX

                  ELECTRONIC SHARE MARKET

                  MTAA

                  MTS GOVERNMENT MARKET

                  MTSC

                  MTS CORPORATE MARKET

                  MTSM

                  SECURITISED DERIVATIVES MARKET

                  SEDX

                  MERCADO DE DEUDA PUBLICA EN ANOTACIONES

                  XDPA

                  AIAF – MERCADO DE RENTA FIJA

                  XDRF, SEND

                  BOURSE DE LUXEMBOURG

                  XLUX

                  CYPRUS STOCK EXCHANGE

                  XCYS

                  SPOT REGULATED MARKET – BMFMS

                  SBMF

                  SPOT REGULATED MARKET – BVB

                  XBSE

                  RM-SYSTEM CZECH STOCK EXCHANGE

                  XRMZ

                  PRAGUE STOCK EXCHANGE

                  XPRA

                  BATS EUROPE REGULATED MARKET

                  BATE, CHIX

                  ISDX MAIN BOARD

                  ISDX

                  EURONEXT LONDON

                  XLDN

                  LONDON STOCK EXCHANGE – REGULATED MARKET

                  XLON

                  NASDAQ RIGA

                  XRIS

                  NASDAQ STOCKHOLM

                  XSTO

                  NORDIC GROWTH MARKET NGM

                  XNGM

                  NASDAQ COPENHAGEN

                  XCSE

                  OSLO AXESS

                  XOAS

                  OSLO BØRS

                  XOSL

                  NASDAQ TALLINN

                  XTAL

                  NASDAQ HELSINKI

                  XHEL

                  VIENNA STOCKEXCHANGE OFFICIAL MARKET (AMTLICHER HANDEL)

                  WBAH

                  VIENNA STOCKEXCHANGE SECOND REGULATED MARKET (GEREGELTER FREIVERKEHR)

                  WBGF

                  BULGARIAN STOCK EXCHANGE – SOFIA JSC

                  XBUL

                  NASDAQ ICELAND

                  XICE

                  BUDAPEST STOCK EXCHANGE

                  XBUD

                  BRATISLAVA STOCK EXCHANGE

                  XBRA

                  NASDAQ VILNIUS

                  XLIT

                  EURONEXT BRUSSELS

                  XBRU

                  ZAGREB STOCK EXCHANGE

                  XZAG

                  ELECTRONIC SECONDARY SECURITIES MARKET

                  HDAT

                  ATHENS EXCHANGE SECURITIES MARKET

                  XATH

                  EUROPEAN WHOLESALE SECURITIES MARKET

                  EWSM

                  MALTA STOCK EXCHANGE

                  XMAL

                  EURONEXT AMSTERDAM

                  XAMS

                  BONDSPOT SECURITIES MARKET

                  RPWC

                  WARSAW STOCK EXCHANGE

                  XWAR,WBON, WETP

                  LJUBLJANA STOCK EXCHANGE OFFICIAL MARKET

                  XLJU

                  GIBRALTAR STOCK EXCHANGE

                  GSXL

         2 lentelė

         Pripažintos biržos, kuriose prekiaujama Reglamento (ES) Nr. 575/2013 II priede nurodytais sandoriais

                  Reguliuojamos rinkos

                  MIC kodas

                  MATIF

                  XMAT

                  MONEP

                  XMON

                  POWERNEXT DERIVATIVES

                  XPOW

                  EUROPEAN ENERGY EXCHANGE

                  XEEE

                  EUREX DEUTSCHLAND

                  XEUR

                  MERCADO DE FUTUROS E OPCOES

                  MFOX

                  MERCADO REGULAMENTADO DE DERIVADOS DO MIBEL

                  OMIP

                  MEFF EXCHANGE

                  XMRV, XMPW

                  MERCADO DE FUTUROS DE ACEITE DE OLIVA – S.A

                  XSRM

                  DERIVATIVES REGULATED MARKET – BMFMS

                  BMFM

                  POWER EXCHANGE CENTRAL EUROPE

                  XPXE

                  CME EUROPE LIMITED

                  CMED

                  ICE FUTURES EUROPE – ENERGY PRODUCTS DIVISION

                  IFEU

                  ICE FUTURES EUROPE – FINANCIAL PRODUCTS DIVISION

                  IFLL

                  ICE FUTURES EUROPE – EQUITY PRODUCTS DIVISION

                  IFLO

                  ICE FUTURES EUROPE – AGRICULTURAL PRODUCTS DIVISION

                  IFLX

                  THE LONDON INTERNATIONAL FINANCIAL FUTURES AND OPTIONS EXCHANGES (LIFFE)

                  XLIF

                  THE LONDON METAL EXCHANGE

                  XLME

                  LONDON STOCK EXCHANGE DERIVATIVES MARKET

                  XLOD

                  ITALIAN DERIVATIVES MARKET

                  XDMI

                  NASDAQ STOCKHOLM

                  XSTO

                  FISH POOL

                  FISH

                  NOREXECO

                  NEXO

                  NASDAQ OSLO

                  NORX

                  OSLO BØRS

                  XOSL

                  EURONEXT BRUSSELS DERIVATIVES

                  XBRD

                  ATHENS EXCHANGE DERIVATIVES MARKET

                  XADE

                  VIENNA STOCKEXCHANGE OFFICIAL MARKET (AMTLICHER HANDEL)

                  WBAH

                  BUDAPEST STOCK EXCHANGE

                  XBUD

                  ICE ENDEX DERIVATIVES

                  NDEX

                  EURONEXT EQF – EQUITIES AND INDICES DERIVATIVES

                  XEUE

                  WARSAW STOCK EXCHANGE/COMMODITIES/POLISH POWER EXCHANGE/COMMODITY DERIVATIVES

                  PLPD


title: 2016 m. rugsėjo 23 d. Komisijos įgyvendinimo reglamentas (ES) 2016/1714, kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti

text:
24.9.2016

               LT

               Europos Sąjungos oficialusis leidinys

               L 258/10

         KOMISIJOS ĮGYVENDINIMO REGLAMENTAS (ES) 2016/1714
   2016 m. rugsėjo 23 d.
   kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1),
   atsižvelgdama į 2011 m. birželio 7 d. Komisijos įgyvendinimo reglamentą (ES) Nr. 543/2011, kuriuo nustatomos išsamios Tarybos reglamento (EB) Nr. 1234/2007 taikymo vaisių bei daržovių ir perdirbtų vaisių bei daržovių sektoriuose taisyklės (2), ypač į jo 136 straipsnio 1 dalį,
   kadangi:

               (1)

               Įgyvendinimo reglamentu (ES) Nr. 543/2011, atsižvelgiant į daugiašalių derybų dėl prekybos Urugvajaus raunde rezultatus, nustatomi kriterijai, pagal kuriuos Komisija nustato standartines importo iš trečiųjų šalių vertes produktams ir laikotarpiams, nurodytiems jo XVI priedo A dalyje;

               (2)

               remiantis Įgyvendinimo reglamento (ES) Nr. 543/2011 136 straipsnio 1 dalimi, standartinė importo vertė apskaičiuojama kiekvieną darbo dieną atsižvelgiant į kintančius kasdienius duomenis. Todėl šis reglamentas turėtų įsigalioti jo paskelbimo Europos Sąjungos oficialiajame leidinyje dieną,

         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) Nr. 543/2011 136 straipsnyje minimos standartinės importo vertės yra nustatytos šio reglamento priede.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2016 m. rugsėjo 23 d.

            Komisijos vardu

            Pirmininko pavedimu

         Jerzy PLEWA

            Žemės ūkio ir kaimo plėtros generalinio direktorato generalinis direktorius

      (1)  OL L 347, 2013 12 20, p. 671.

      (2)  OL L 157, 2011 6 15, p. 1.

      PRIEDAS

         Standartinės importo vertės, skirtos kai kurių vaisių ir daržovių įvežimo kainai nustatyti

                  (EUR/100 kg)

                  KN kodas

                  Trečiosios šalies kodas (1)

                  Standartinė importo vertė

                  0702 00 00

                  MA

                  186,6

                  ZZ

                  186,6

                  0707 00 05

                  TR

                  118,8

                  ZZ

                  118,8

                  0709 93 10

                  AR

                  162,6

                  TR

                  140,0

                  ZZ

                  151,3

                  0805 50 10

                  AR

                  88,9

                  CL

                  113,1

                  MA

                  81,7

                  TR

                  105,7

                  UY

                  104,0

                  ZA

                  115,5

                  ZZ

                  101,5

                  0806 10 10

                  TR

                  129,5

                  ZA

                  80,3

                  ZZ

                  104,9

                  0808 10 80

                  AR

                  149,5

                  BR

                  97,9

                  CL

                  131,2

                  NZ

                  125,3

                  US

                  144,0

                  ZA

                  104,1

                  ZZ

                  125,3

                  0808 30 90

                  CL

                  115,7

                  CN

                  92,9

                  TR

                  132,1

                  ZA

                  155,4

                  ZZ

                  124,0

                  0809 30 10 , 0809 30 90

                  TR

                  129,2

                  ZZ

                  129,2

         (1)  Šalių nomenklatūra nustatyta 2012 m. lapkričio 27 d. Komisijos reglamentu (ES) Nr. 1106/2012, kuriuo dėl šalių ir teritorijų nomenklatūros atnaujinimo įgyvendinamas Europos Parlamento ir Tarybos reglamentas (EB) Nr. 471/2009 dėl Bendrijos statistikos, susijusios su išorės prekyba su ES nepriklausančiomis šalimis (OL L 328, 2012 11 28, p. 7). Kodas „ZZ“ atitinka „kitas šalis“.


title: 2012 m. lapkričio 13 d. Komisijos įgyvendinimo reglamentas (ES) Nr. 1066/2012, kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti

text:
14.11.2012

               LT

               Europos Sąjungos oficialusis leidinys

               L 314/23

         KOMISIJOS ĮGYVENDINIMO REGLAMENTAS (ES) Nr. 1066/2012
   2012 m. lapkričio 13 d.
   kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendrą bendro žemės ūkio rinkų organizavimo reglamentą) (1),
   atsižvelgdama į 2011 m. birželio 7 d. Komisijos įgyvendinimo reglamentą (ES) Nr. 543/2011, kuriuo nustatomos išsamios Tarybos reglamento (EB) Nr. 1234/2007 taikymo vaisių bei daržovių ir perdirbtų vaisių bei daržovių sektoriuose taisyklės (2), ypač į jo 136 straipsnio 1 dalį,
   kadangi:

               (1)

               Įgyvendinimo reglamentu (ES) Nr. 543/2011, atsižvelgiant į daugiašalių derybų dėl prekybos Urugvajaus raunde rezultatus, nustatomi kriterijai, pagal kuriuos Komisija nustato standartines importo iš trečiųjų šalių vertes produktams ir laikotarpiams, nurodytiems jo XVI priedo A dalyje;

               (2)

               remiantis Įgyvendinimo reglamento (ES) Nr. 543/2011 136 straipsnio 1 dalimi, standartinė importo vertė apskaičiuojama kiekvieną darbo dieną atsižvelgiant į kintančius kasdienius duomenis. Todėl šis reglamentas turėtų įsigalioti jo paskelbimo Europos Sąjungos oficialiajame leidinyje dieną,

         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) Nr. 543/2011 136 straipsnyje minimos standartinės importo vertės yra nustatytos šio reglamento priede.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2012 m. lapkričio 13 d.

            Komisijos vardu Pirmininko pavedimu

         José Manuel SILVA RODRÍGUEZ

            Žemės ūkio ir kaimo plėtros generalinis direktorius

      (1)  OL L 299, 2007 11 16, p. 1.

      (2)  OL L 157, 2011 6 15, p. 1.

      PRIEDAS
      Standartinės importo vertės, skirtos kai kurių vaisių ir daržovių įvežimo kainai nustatyti

                  (EUR/100 kg)

                  KN kodas

                  Trečiosios šalies kodas (1)

                  Standartinė importo vertė

                  0702 00 00

                  AL

                  37,9

                  MA

                  45,8

                  MK

                  30,8

                  TR

                  50,7

                  ZZ

                  41,3

                  0707 00 05

                  AL

                  42,6

                  EG

                  140,2

                  MK

                  37,4

                  TR

                  83,8

                  ZZ

                  76,0

                  0709 93 10

                  TR

                  112,4

                  ZZ

                  112,4

                  0805 20 10

                  ZA

                  158,8

                  ZZ

                  158,8

                  0805 20 30, 0805 20 50, 0805 20 70, 0805 20 90

                  HR

                  39,9

                  PE

                  42,6

                  TR

                  78,3

                  ZA

                  34,7

                  ZZ

                  48,9

                  0805 50 10

                  AR

                  57,4

                  TR

                  82,6

                  ZA

                  91,4

                  ZZ

                  77,1

                  0806 10 10

                  BR

                  273,9

                  LB

                  256,9

                  PE

                  264,2

                  TR

                  164,0

                  US

                  301,5

                  ZZ

                  252,1

                  0808 10 80

                  CA

                  157,0

                  CL

                  151,5

                  CN

                  83,7

                  MK

                  25,2

                  NZ

                  150,3

                  ZA

                  143,6

                  ZZ

                  118,6

                  0808 30 90

                  CN

                  50,0

                  TR

                  105,8

                  ZZ

                  77,9

         (1)  Šalių nomenklatūra nustatyta Komisijos reglamentu (EB) Nr. 1833/2006 (OL L 354, 2006 12 14, p. 19). Kodas „ZZ“ atitinka „kitas šalis“.


title: 2011 m. spalio 24 d. Komisijos įgyvendinimo reglamentas (ES) Nr. 1076/2011, kuriuo iš dalies keičiamos įgyvendinimo Reglamento (ES) Nr. 971/2011 nustatytos kai kurių cukraus sektoriaus produktų tipinės kainos ir papildomi importo muitai 2011/12 prekybos metais

text:
25.10.2011

               LT

               Europos Sąjungos oficialusis leidinys

               L 278/9

         KOMISIJOS ĮGYVENDINIMO REGLAMENTAS (ES) Nr. 1076/2011
   2011 m. spalio 24 d.
   kuriuo iš dalies keičiamos įgyvendinimo Reglamento (ES) Nr. 971/2011 nustatytos kai kurių cukraus sektoriaus produktų tipinės kainos ir papildomi importo muitai 2011/12 prekybos metais
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas („Bendras bendro žemės ūkio rinkų organizavimo reglamentas“) (1),
   atsižvelgdama į 2006 m. birželio 30 d. Komisijos reglamentą (EB) Nr. 951/2006, nustatantį išsamias Tarybos reglamento (EB) Nr. 318/2006 įgyvendinimo taisykles dėl prekybos su trečiosiomis šalimis cukraus sektoriuje (2), ypač į jo 36 straipsnio, 2 dalies antros pastraipos antrąjį sakinį,
   kadangi:

               (1)

               tipinės kainos ir papildomų importo muitų dydžiai, taikytini baltajam cukrui, žaliaviniam cukrui ir kai kuriems sirupams 2011/12 prekybos metams buvo nustatyti Komisijos įgyvendinimo reglamento (ES) Nr. 971/2011 (3). Šios kainos ir muitų dydžiai buvo paskutinį kartą pakeisti Komisijos įgyvendinimo reglamentu (ES) Nr. 1070/2011 (4);

               (2)

               šiuo metu Komisijos turimi duomenys rodo, kad reikia iš dalies pakeisti minėtus dydžius pagal Reglamente (EB) Nr. 951/2006 nustatytas taisykles ir nuostatas,

         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 951/2006 36 straipsnyje išvardytiems produktams taikomos tipinės kainos ir papildomi importo muitai 2011/12 prekybos metams, numatyti įgyvendinimo Reglamento (ES) Nr. 971/2011, yra iš dalies pakeičiami ir nurodomi šio reglamento priede.
   2 straipsnis
   Šis reglamentas įsigalioja 2011 m. spalio 25 d.

      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2011 m. spalio 24 d.

            Komisijos vardu Pirmininko pavedimu

         José Manuel SILVA RODRÍGUEZ

            Žemės ūkio ir kaimo plėtros generalinis direktorius

      (1)  OL L 299, 2007 11 16, p. 1.

      (2)  OL L 178, 2006 7 1, p. 24.

      (3)  OL L 254, 2011 9 30, p. 12.

      (4)  OL L 277, 2011 10 22, p. 16.

      PRIEDAS

         Iš dalies pakeisti baltojo cukraus, žaliavinio cukraus ir produktų, kurių KN kodas yra 1702 90 95, tipinių kainų ir papildomų importo muitų dydžiai, taikomi nuo 2011 m. spalio 25 d.

                  (EUR)

                  KN kodas

                  Tipinė kaina už 100 kg neto atitinkamo produkto

                  Papildomas muitas už 100 kg neto atitinkamo produkto

                  1701 11 10 (1)

                  48,08

                  0,00

                  1701 11 90 (1)

                  48,08

                  0,48

                  1701 12 10 (1)

                  48,08

                  0,00

                  1701 12 90 (1)

                  48,08

                  0,18

                  1701 91 00 (2)

                  51,25

                  2,09

                  1701 99 10 (2)

                  51,25

                  0,00

                  1701 99 90 (2)

                  51,25

                  0,00

                  1702 90 95 (3)

                  0,51

                  0,21

         (1)  Nustatoma už standartinę kokybę, kaip ji apibrėžta Reglamento (EB) Nr. 1234/2007 IV priedo III dalyje.

         (2)  Nustatoma už standartinę kokybę, kaip ji apibrėžta Reglamento (EB) Nr. 1234/2007 IV priedo II dalyje.

         (3)  Nustatoma už kiekvieną proc. sacharozės kiekio.


title: 2012 m. balandžio 24 d. Komisijos įgyvendinimo reglamentas (ES) Nr. 355/2012, kuriuo iš dalies keičiamas Reglamentas (EB) Nr. 690/2008, pripažįstantis apsaugotas Bendrijos zonas, kuriose augalų sveikatai gresia ypatingas pavojus

text:
25.4.2012

               LT

               Europos Sąjungos oficialusis leidinys

               L 113/2

         KOMISIJOS ĮGYVENDINIMO REGLAMENTAS (ES) Nr. 355/2012
   2012 m. balandžio 24 d.
   kuriuo iš dalies keičiamas Reglamentas (EB) Nr. 690/2008, pripažįstantis apsaugotas Bendrijos zonas, kuriose augalų sveikatai gresia ypatingas pavojus
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2000 m. gegužės 8 d. Tarybos direktyvą 2000/29/EB dėl apsaugos priemonių nuo augalams ir augaliniams produktams kenksmingų organizmų įvežimo į Bendriją ir išplitimo joje (1), ypač į jos 2 straipsnio 1 dalies h punktą,
   kadangi:

               (1)

               Komisijos reglamentu (EB) Nr. 690/2008 (2) tam tikros valstybės narės arba tam tikros valstybių narių teritorijos buvo pripažintos nuo tam tikrų kenksmingų organizmų apsaugotomis zonomis. Kai kuriais atvejais jos tokiomis buvo pripažintos ribotam laikotarpiui, kad atitinkama valstybė narė galėtų pateikti visą informaciją, kuri būtina įrodyti, kad konkrečių kenksmingų organizmų atitinkamoje valstybėje narėje ar teritorijoje nėra, arba galėtų įgyvendinti priemones konkrečiam organizmui likviduoti;

               (2)

               visa Ispanijos teritorija, išskyrus Kastilijos ir Leono autonominę sritį, buvo pripažinta nuo Erwinia amylovora (Burr.) Winsl. et al. apsaugota zona. Ispanija pateikė informaciją, rodančią, kad Estremadūros autonominė sritis nebeturėtų būti pripažįstama nuo šio organizmo apsaugota zona. Todėl turėtų būti atšauktas Estremadūros autonominės srities kaip nuo šio kenksmingo organizmo apsaugotos zonos statusas;

               (3)

               Airija, Lietuva ir tam tikri Italijos, Slovakijos ir Slovėnijos regionai ir regionų dalys buvo pripažintos nuo Erwinia amylovora (Burr.) Winsl. et al. apsaugotomis zonomis iki 2012 m. kovo 31 d.;

               (4)

               iš Airijos, Lietuvos, Italijos ir Slovėnijos gautos informacijos apie 2010 ir 2011 m. atliktų tyrimų rezultatus matyti, kad šių apsaugotų zonų pripažinimo laikotarpis turėtų būti pratęstas dar dvejiems metams, siekiant šioms valstybėms narėms suteikti laiko, būtino informacijai, rodančiai, kad Erwinia amylovora (Burr.) Winsl. et al. nėra, pateikti arba, prireikus, galutinai likviduoti šį organizmą;

               (5)

               iš Slovakijos gautos informacijos apie 2010 ir 2011 m. atliktų tyrimų rezultatus matyti, kad Erwinia amylovora (Burr.) Winsl. et al. yra šiuo metu nustatyta Dvorų prie Žitavos komunoje (Nove Zamkų apygarda), kuri yra apsaugotos zonos dalis. Todėl minėta komuna nebeturėtų būti pripažįstama nuo šio kenksmingo organizmo apsaugota zona. Remiantis šių tyrimų rezultatais, tikslinga dar dvejiems metams pratęsti kitų anksčiau pripažintų Slovakijos dalių pripažinimo nuo šio organizmo apsaugotomis zonomis laikotarpį, siekiant Slovakijai suteikti laiko, būtino informacijai, rodančiai, kad Erwinia amylovora (Burr.) Winsl. et al. nėra, pateikti arba, prireikus, galutinai likviduoti šį organizmą;

               (6)

               visa Portugalijos teritorija, išskyrus Madeirą, buvo pripažinta nuo Citrus tristeza viruso (Europos padermės) apsaugota zona. Portugalija pateikė informaciją, rodančią, kad Citrus tristeza virusas (Europos padermės) labai išplito Algarvės regione, kuriame jo likviduoti nebeįmanoma, ir paprašė atšaukti šios jos teritorijos dalies kaip apsaugotos zonos statusą. Todėl Algarvės regionas nebeturėtų būti pripažįstamas nuo šio kenksmingo organizmo apsaugota zona;

               (7)

               todėl Reglamentas (EB) Nr. 690/2008 turėtų būti atitinkamai iš dalies pakeistas;

               (8)

               dabartinis kai kurių apsaugotomis pripažintų zonų pripažinimo laikotarpis baigiasi 2012 m. kovo 31 d. Todėl šis reglamentas turėtų būti taikomas nuo 2012 m. balandžio 1 d., kad visos zonos nepertraukiamai galėtų būti pripažįstamos apsaugotomis;

               (9)

               šiame reglamente nustatytos priemonės atitinka Augalų sveikatos nuolatinio komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 690/2008 I priedas iš dalies keičiamas taip:

               1.

               b antraštės 2 punktas iš dalies keičiamas taip:

                           a)

                           antros skilties pirmoje įtraukoje žodžiai „Ispanija (išskyrus Kastilijos ir Leono autonominę sritį)“ pakeičiami žodžiais „Ispanija (išskyrus Kastilijos ir Leono ir Estremadūros autonomines sritis)“.

                           b)

                           antros skilties antroji įtrauka pakeičiama taip:

                                       „—

                                       ir iki 2014 m. kovo 31 d. Airija, Italija (Apulija, Emilija-Romanija (Parmos ir Pjačencos provincijos)), Lombardija (išskyrus Mantujos provinciją), Venetas (išskyrus Rovigo ir Venecijos provincijas, Kastelbaldo, Barbonos, Adidžės Pjačencos, Veskovanos, S. Urbano, Boara Pizanio komunas, Paduvos provincijos Mazio komuną ir teritoriją į pietus nuo A4 greitkelio Veronos provincijoje)), Lietuva, Slovėnija (išskyrus Gorenskos, Koroškos, Mariboro ir Notranskos regionus), Slovakija (išskyrus Blahovos, Horne Myto ir Okočo komunas (Dunaiska Sredos apygarda), Hronovcės ir Hronske Kliačanų (Levicės apygarda), Hrhovo (Rožniavos apygarda), Velke Ripnianų (Topolčanų apygarda), Kazimiro, Luhynios, Mažojo Horešo, Svetušės ir Zatino (Trebišovo apygarda) komunas)).“

               2.

               d antraštės 3 punkto antroje skiltyje žodžiai „Portugalija (išskyrus Madeirą)“ pakeičiami žodžiais „Portugalija (išskyrus Algarvę ir Madeirą)“.

         2 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.

   Jis taikomas nuo 2012 m. balandžio 1 d.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2012 m. balandžio 24 d.

            Komisijos vardu

            Pirmininkas

         José Manuel BARROSO

      (1)  OL L 169, 2000 7 10, p. 1.

      (2)  OL L 193, 2008 7 22, p. 1.


title: 2014 m. sausio 27 d. Komisijos įgyvendinimo reglamentas (ES) Nr. 73/2014, kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti

text:
28.1.2014

               LT

               Europos Sąjungos oficialusis leidinys

               L 23/33

      KOMISIJOS ĮGYVENDINIMO REGLAMENTAS (ES) Nr. 73/2014
   2014 m. sausio 27 d.
   kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendrą bendro žemės ūkio rinkų organizavimo reglamentą) (1),
   atsižvelgdama į 2011 m. birželio 7 d. Komisijos įgyvendinimo reglamentą (ES) Nr. 543/2011, kuriuo nustatomos išsamios Tarybos reglamento (EB) Nr. 1234/2007 taikymo vaisių bei daržovių ir perdirbtų vaisių bei daržovių sektoriuose taisyklės (2), ypač į jo 136 straipsnio 1 dalį,
   kadangi:

               (1)

               Įgyvendinimo reglamentu (ES) Nr. 543/2011, atsižvelgiant į daugiašalių derybų dėl prekybos Urugvajaus raunde rezultatus, nustatomi kriterijai, pagal kuriuos Komisija nustato standartines importo iš trečiųjų šalių vertes produktams ir laikotarpiams, nurodytiems jo XVI priedo A dalyje;

               (2)

               remiantis Įgyvendinimo reglamento (ES) Nr. 543/2011 136 straipsnio 1 dalimi, standartinė importo vertė apskaičiuojama kiekvieną darbo dieną atsižvelgiant į kintančius kasdienius duomenis. Todėl šis reglamentas turėtų įsigalioti jo paskelbimo Europos Sąjungos oficialiajame leidinyje dieną,

         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) Nr. 543/2011 136 straipsnyje minimos standartinės importo vertės yra nustatytos šio reglamento priede.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2014 m. sausio 27 d.

            Komisijos vardu Pirmininko pavedimu

         Jerzy PLEWA

            Žemės ūkio ir kaimo plėtros generalinis direktorius

      (1)  OL L 299, 2007 11 16, p. 1.

      (2)  OL L 157, 2011 6 15, p. 1.

      PRIEDAS
      Standartinės importo vertės, skirtos kai kurių vaisių ir daržovių įvežimo kainai nustatyti

                  (EUR/100 kg)

                  KN kodas

                  Trečiosios šalies kodas (1)

                  Standartinė importo vertė

                  0702 00 00

                  AL

                  50,7

                  IL

                  41,8

                  MA

                  53,0

                  TN

                  77,8

                  TR

                  94,8

                  ZZ

                  63,6

                  0707 00 05

                  JO

                  275,4

                  MA

                  158,2

                  TR

                  151,4

                  ZZ

                  195,0

                  0709 91 00

                  EG

                  91,5

                  ZZ

                  91,5

                  0709 93 10

                  MA

                  71,5

                  TR

                  103,6

                  ZZ

                  87,6

                  0805 10 20

                  EG

                  51,8

                  MA

                  57,9

                  TN

                  56,6

                  TR

                  71,0

                  ZA

                  38,4

                  ZZ

                  55,1

                  0805 20 10

                  CN

                  72,7

                  IL

                  147,6

                  MA

                  70,2

                  ZZ

                  96,8

                  0805 20 30, 0805 20 50, 0805 20 70, 0805 20 90

                  CN

                  66,8

                  EG

                  54,5

                  IL

                  114,2

                  JM

                  124,7

                  KR

                  143,8

                  TR

                  96,4

                  ZZ

                  100,1

                  0805 50 10

                  EG

                  69,0

                  TR

                  73,2

                  ZZ

                  71,1

                  0808 10 80

                  CA

                  85,2

                  CN

                  91,7

                  MK

                  31,3

                  US

                  158,0

                  ZZ

                  91,6

                  0808 30 90

                  CN

                  64,4

                  TR

                  136,7

                  US

                  123,6

                  ZZ

                  108,2

         (1)  Šalių nomenklatūra nustatyta Komisijos reglamentu (EB) Nr. 1833/2006 (OL L 354, 2006 12 14, p. 19). Kodas „ZZ“ atitinka „kitas šalis“.


title: 2014 m. kovo 20 d. Komisijos įgyvendinimo reglamentas (ES) Nr. 295/2014, kuriuo patvirtinamas reikšmingas saugomų kilmės vietos nuorodų ir saugomų geografinių nuorodų registre įregistruoto pavadinimo specifikacijos pakeitimas [Antequera (SKVN)]

text:
25.3.2014

               LT

               Europos Sąjungos oficialusis leidinys

               L 89/30

      KOMISIJOS ĮGYVENDINIMO REGLAMENTAS (ES) Nr. 295/2014
   2014 m. kovo 20 d.
   kuriuo patvirtinamas reikšmingas saugomų kilmės vietos nuorodų ir saugomų geografinių nuorodų registre įregistruoto pavadinimo specifikacijos pakeitimas [Antequera (SKVN)]
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2012 m. lapkričio 21 d. Europos Parlamento ir Tarybos reglamentą (ES) Nr. 1151/2012 dėl žemės ūkio ir maisto produktų kokybės sistemų (1), ypač į jo 52 straipsnio 2 dalį,
   kadangi:

               (1)

               remdamasi Reglamento (ES) Nr. 1151/2012 53 straipsnio 1 dalies pirma pastraipa, Komisija išnagrinėjo Ispanijos pateiktą saugomos kilmės vietos nuorodos „Antequera“, kuri įregistruota Komisijos reglamentu (EB) Nr. 417/2006 (2), specifikacijos pakeitimo paraišką;

               (2)

               pagal Reglamento (ES) Nr. 1151/2012 53 straipsnio 2 dalies nuostatas šis pakeitimas yra reikšmingas, todėl pakeitimo paraišką Komisija paskelbė Europos Sąjungos oficialiajame leidinyje
                   (3), kaip reikalaujama minėto reglamento 50 straipsnio 2 dalies a punkte;

               (3)

               prieštaravimo pareiškimų pagal Reglamento (ES) Nr. 1151/2012 51 straipsnį Komisija negavo, todėl šis specifikacijos pakeitimas turi būti patvirtintas,

         PRIĖMĖ ŠĮ REGLAMENTĄ:
   1 straipsnis

      Europos Sąjungos oficialiajame leidinyje paskelbtas šio reglamento priede nurodyto pavadinimo specifikacijos pakeitimas patvirtinamas.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2014 m. kovo 20 d.

            Komisijos vardu Pirmininko pavedimu

         Dacian CIOLOȘ

            Komisijos narys

      (1)  OL L 343, 2012 12 14, p. 1.

      (2)  OL L 72, 2006 3 11, p. 8.

      (3)  OL C 299, 2013 10 15, p. 13.

      PRIEDAS
      Sutarties I priede išvardyti žmonėms vartoti skirti žemės ūkio produktai:

         1.5 klasė.   Aliejus ir riebalai (sviestas, margarinas, aliejus ir kt.)

      ISPANIJA
      Antequera (SKVN)


title: 2013 m. birželio 20 d. Komisijos įgyvendinimo reglamentas (ES) Nr. 588/2013, kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti

text:
21.6.2013

               LT

               Europos Sąjungos oficialusis leidinys

               L 169/64

      KOMISIJOS ĮGYVENDINIMO REGLAMENTAS (ES) Nr. 588/2013
   2013 m. birželio 20 d.
   kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendrą bendro žemės ūkio rinkų organizavimo reglamentą) (1),
   atsižvelgdama į 2011 m. birželio 7 d. Komisijos įgyvendinimo reglamentą (ES) Nr. 543/2011, kuriuo nustatomos išsamios Tarybos reglamento (EB) Nr. 1234/2007 taikymo vaisių bei daržovių ir perdirbtų vaisių bei daržovių sektoriuose taisyklės (2), ypač į jo 136 straipsnio 1 dalį,
   kadangi:

               (1)

               Įgyvendinimo reglamentu (ES) Nr. 543/2011, atsižvelgiant į daugiašalių derybų dėl prekybos Urugvajaus raunde rezultatus, nustatomi kriterijai, pagal kuriuos Komisija nustato standartines importo iš trečiųjų šalių vertes produktams ir laikotarpiams, nurodytiems jo XVI priedo A dalyje;

               (2)

               remiantis Įgyvendinimo reglamento (ES) Nr. 543/2011 136 straipsnio 1 dalimi, standartinė importo vertė apskaičiuojama kiekvieną darbo dieną atsižvelgiant į kintančius kasdienius duomenis. Todėl šis reglamentas turėtų įsigalioti jo paskelbimo Europos Sąjungos oficialiajame leidinyje dieną,

         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) Nr. 543/2011 136 straipsnyje minimos standartinės importo vertės yra nustatytos šio reglamento priede.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2013 m. birželio 20 d.

            Komisijos vardu Pirmininko pavedimu

         Jerzy PLEWA

            Žemės ūkio ir kaimo plėtros generalinis direktorius

      (1)  OL L 299, 2007 11 16, p. 1.

      (2)  OL L 157, 2011 6 15, p. 1.

      PRIEDAS
      Standartinės importo vertės, skirtos kai kurių vaisių ir daržovių įvežimo kainai nustatyti

                  (EUR/100 kg)

                  KN kodas

                  Trečiosios šalies kodas (1)

                  Standartinė importo vertė

                  0702 00 00

                  MK

                  53,3

                  TR

                  73,3

                  ZZ

                  63,3

                  0707 00 05

                  MK

                  27,7

                  TR

                  121,6

                  ZZ

                  74,7

                  0709 93 10

                  MA

                  102,6

                  TR

                  142,6

                  ZZ

                  122,6

                  0805 50 10

                  AR

                  95,3

                  BR

                  96,4

                  TR

                  78,7

                  ZA

                  106,7

                  ZZ

                  94,3

                  0808 10 80

                  AR

                  172,7

                  BR

                  109,2

                  CL

                  135,6

                  CN

                  75,1

                  NZ

                  137,1

                  US

                  156,1

                  UY

                  165,4

                  ZA

                  126,2

                  ZZ

                  134,7

                  0809 10 00

                  IL

                  342,4

                  TR

                  228,3

                  ZZ

                  285,4

                  0809 29 00

                  TR

                  386,5

                  US

                  660,1

                  ZZ

                  523,3

                  0809 30

                  TR

                  179,1

                  ZZ

                  179,1

                  0809 40 05

                  CL

                  149,0

                  IL

                  308,9

                  ZA

                  116,7

                  ZZ

                  191,5

         (1)  Šalių nomenklatūra nustatyta Komisijos reglamentu (EB) Nr. 1833/2006 (OL L 354, 2006 12 14, p. 19). Kodas „ZZ“ atitinka „kitas šalis“.


title: 2015 m. gegužės 29 d. Komisijos įgyvendinimo reglamentas (ES) 2015/840 dėl patikrinimų, kuriuos atlieka atsakingos institucijos pagal Europos Parlamento ir Tarybos reglamentą (ES) Nr. 514/2014, kuriuo nustatomos Prieglobsčio, migracijos ir integracijos fondo ir policijos bendradarbiavimo, nusikalstamumo prevencijos, kovos su juo ir krizių valdymo finansinės paramos priemonės bendrosios nuostatos

text:
30.5.2015

               LT

               Europos Sąjungos oficialusis leidinys

               L 134/1

         KOMISIJOS ĮGYVENDINIMO REGLAMENTAS (ES) 2015/840
   2015 m. gegužės 29 d.
   dėl patikrinimų, kuriuos atlieka atsakingos institucijos pagal Europos Parlamento ir Tarybos reglamentą (ES) Nr. 514/2014, kuriuo nustatomos Prieglobsčio, migracijos ir integracijos fondo ir policijos bendradarbiavimo, nusikalstamumo prevencijos, kovos su juo ir krizių valdymo finansinės paramos priemonės bendrosios nuostatos
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2014 m. balandžio 16 d. Europos Parlamento ir Tarybos reglamentą (ES) Nr. 514/2014, kuriuo nustatomos Prieglobsčio, migracijos ir integracijos fondo ir policijos bendradarbiavimo, nusikalstamumo prevencijos, kovos su juo ir krizių valdymo finansinės paramos priemonės bendrosios nuostatos (1), ypač į jo 27 straipsnio 5 dalį,
   kadangi:

               (1)

               atsakingos institucijos atsako už išlaidų valdymą ir kontrolę pagal Reglamentą (ES) Nr. 514/2014. Šiuo tikslu jos turi atlikti administracinius patikrinimus ir patikrinimus vietoje;

               (2)

               atsakingų institucijų atliekami veiksmingi administraciniai patikrinimai turėtų visų pirma apimti paramos gavėjų siunčiamų finansinių deklaracijų analizę. Pavieniai patvirtinamieji dokumentai turėtų būti išsamiau tikrinami tik tuomet, jei analizuojat atskleidžiama neatitikimų ar pažeidimų. Siekiant užtikrinti pakankamą patikinimo lygį ir kartu mažinti administracinę naštą, taip pat svarbu išaiškinti, kokiomis aplinkybėmis atsakinga institucija gali remtis audito sertifikatu;

               (3)

               patikrinimai vietoje apima finansinius ir veiklos aspektus ir gali būti vykdomi įvairiais projekto etapais. Todėl būtina nustatyti kiekvienos rūšies patikrinimo vietoje apimtį, siekiant užtikrinti, kad jie būtų vykdomi kuo veiksmingiau;

               (4)

               veiklos patikrinimai vietoje turėtų būti vykdomi projektų įgyvendinimo laikotarpiu, kad būtų galima laiku imtis taisomųjų priemonių. Tokie patikrinimai turėtų būti taikomi tiek atrinktiems projektams, kurie vis dar vykdomi atitinkamų finansinių metų pirmą dieną, ir projektams, kurie pradedami tais finansiniais metais;

               (5)

               siekiant užtikrinti pakankamą patikinimo lygį ir kartu mažinti administracinę naštą, turėtų būti nustatytos aplinkybės, kuriomis klaidų rizika laikoma nereikšminga ir todėl finansinių patikrinimų vietoje skaičius gali būti sumažintas. Tačiau taip pat būtina nustatyti, kokių veiksmų turi būti imamasi, jeigu klaidų lygis yra reikšmingas, siekiant gauti pakankamą patikinimą dėl Sąjungos išlaidų teisėtumo ir tvarkingumo;

               (6)

               turėtų būti patikslinti finansinės kontrolės vietoje pagrindiniai elementai. Visų pirma atsakingos institucijos turi patikrinti, ar projektais, kurie remiami pagal nacionalines programas, nesiekiama pelno. Jos turėtų patikrinti, ar šių projektų išlaidos nefinansuojamos du kartus pagal nacionalines programas ir kitas Sąjungos programas visais programavimo laikotarpiais, įskaitant agentūrų teikiamą finansavimą;

               (7)

               pasibaigus kiekvienam projektui patvirtinamuosius dokumentus reikėtų saugoti nustatytą laikotarpį, kad atsakingos institucijos, Komisija (įskaitant OLAF) ir Audito Rūmai galėtų jais naudotis atlikdami patikrinimus;

               (8)

               tam, kad šį reglamentą būtų galima taikyti, kai tik yra patvirtinamos nacionalinės programos, šis reglamentas turėtų įsigalioti kitą dieną po jo paskelbimo Europos Sąjungos oficialiajame leidinyje;

               (9)

               Jungtinei Karalystei ir Airijai Reglamentas (ES) Nr. 514/2014 yra privalomas, todėl joms privalomas ir šis reglamentas;

               (10)

               nedarant poveikio Reglamento (ES) Nr. 514/2014 47 konstatuojamajai daliai, Danijai neprivalomas nei Reglamentas (ES) Nr. 514/2014, nei šis reglamentas;

               (11)

               šiame reglamente nustatytos priemonės atitinka Prieglobsčio, migracijos ir integracijos fondo ir Vidaus saugumo fondo komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Administraciniai patikrinimai
   1.   Atsakinga institucija atlieka visų finansinių deklaracijų, kurias pateikė paramos gavėjai, kad gautų Sąjungos finansavimą, administracinius patikrinimus pagal dotacijų susitarimus, apibrėžtus Komisijos deleguotojo reglamento (ES) Nr. 1042/2014 (2) 1 straipsnio d punkte (finansinės deklaracijos). Šie patikrinimai turi apimti bent šiuos elementus:

               a)

               patikras, kuriomis patvirtinamas finansinių deklaracijų formalus teisingumas ir aritmetinis tikslumas;

               b)

               patikras, kuriomis patvirtinama, kad vykdant projektą pasiekta dotacijos susitarime nustatytų tikslų arba kad daroma pažanga siekiant šių tikslų;

               c)

               analitinę peržiūrą, kurioje įvertinamas finansinėse deklaracijose deklaruotų išlaidų tinkamumas ir jų atitiktis reikalavimams, nustatytiems dotacijos susitarime, ir taikomoms Sąjungos bei nacionalinėms taisyklėms.

         2.   Jeigu atliekant administracinius patikrinimus nustatoma neatitikimų ar pažeidimų, atsakinga institucija atlieka išsamesnes patikras, kad įvertintų išlaidų teisėtumą ir tvarkingumą, visų pirma peržiūrėdama patvirtinamųjų dokumentų tikslinę imtį.
   3.   Atsakinga institucija gali reikalauti, kad paramos gavėjas gautų nepriklausomo auditoriaus parengtus audito sertifikatą ir audito ataskaitą, apimančius visus 1 dalies a ir c punktuose nurodytus aspektus. Tokiu atveju atsakinga institucija nustato patikrinimų, kuriuos turi atlikti nepriklausomas auditorius, apimtį ir audito ataskaitos šabloną.
   2 straipsnis
   Patikrinimų vietoje bendrieji principai
   Atsakinga institucija atlieka finansinius ir veiklos patikrinimus vietoje.
   Patikrinimai vietoje atliekami remiantis projekto paramos gavėjų turimais dokumentais ir įrašais.
   Patikrinimai vietoje, apie kuriuos iš anksto nepranešama, gali būti atliekami pagal nacionalinės teisės aktus, jei patikinimo lygis sumažėtų apie juos iš anksto pranešus.
   3 straipsnis
   Finansiniai patikrinimai vietoje
   1.   Finansinių patikrinimų vietoje tikslas – užtikrinti pakankamą patikinimo dėl finansinėse deklaracijose nurodytų operacijų ir sutarčių teisėtumo ir tvarkingumo lygį.
   2.   Atsakinga institucija patikrina, ar:

               a)

               finansinėse deklaracijose nurodytos išlaidos atitinka projekto paramos gavėjų turimus apskaitos duomenimis ir patvirtinamuosius dokumentus;

               b)

               finansinėse deklaracijose nurodytos išlaidos atitinka tinkamumo reikalavimus, nustatytus dotacijos susitarime, ir taikomas Sąjungos ir nacionalines taisykles;

               c)

               finansavimo šaltiniai atitinka Reglamento (ES) Nr. 514/2014 16 straipsnio 2 dalį.

         3.   Nedarant poveikio šio reglamento 4 straipsnio 2 daliai, finansiniai patikrinimai vietoje apima bent 10 % viso Sąjungos įnašo į projektus, kurie deklaruoti kaip užbaigti metinėse sąskaitose, nurodytose Reglamento (ES) Nr. 514/2014 39 straipsnyje.
   4 straipsnis
   Finansinių patikrinimų vietoje aprėpties mažinimo arba didinimo sąlygos
   1.   Atsakinga institucija nustato N finansinių metų metinėse sąskaitose, nurodytose Reglamento (ES) Nr. 514/2014 39 straipsnyje, tikrinamo Sąjungos įnašo klaidų lygį.
   2.   Atsakinga institucija gali sumažinti finansinių patikrinimų vietoje aprėptį kitais N+1 finansiniais metais, jei laikomasi šių dviejų sąlygų:

               a)

               klaidų lygis yra mažesnis nei 2 % tikrinamo Sąjungos įnašo N finansinių metų metinėse sąskaitose,

               b)

               finansiniai patikrinimai vietoje, atlikti nuo tada, kai pradėta vykdyti nacionalinė programa, apima ne mažiau kaip 10 % viso Sąjungos įnašo į visus projektus, kurie deklaruoti kaip užbaigti metinėse sąskaitose nuo programos vykdymo pradžios.

         3.   Tais atvejais, kai klaidų lygis yra didesnis nei 2 % arba lygus 2 % tikrinamo Sąjungos įnašo N finansinių metų metinėse sąskaitose, atsakinga institucija išanalizuoja šio klaidų lygio svarbą, kad būtų galima nustatyti klaidų mastą bei poveikį ir nustatyti, ar klaidų lygis yra būdingas visiems deklaruotiems mokėjimams. Atsakinga institucija imasi būtinų prevencinių ir taisomųjų priemonių, įskaitant papildomus patikrinimus, ir tokios analizės rezultatus įtraukia į metinę santrauką, nurodytą Europos Parlamento ir Tarybos reglamento (ES, Euratomas) Nr. 966/2012 (3) 59 straipsnio 5 dalies pirmos pastraipos b punkte.
   Finansiniai patikrinimai vietoje kitais finansiniais metais (N+1) apima didesnę viso Sąjungos įnašo į projektus, kurie deklaruoti kaip užbaigti N+1 finansinių metų metinėse sąskaitose, procentinę dalį nei atitinkama N finansinių metų procentinė dalis. Ši didesnė procentinė dalis turi būti ne mažesnė kaip 10 %. Be to, iki N+1 finansinių metų finansiniai patikrinimai vietoje, atlikti nuo tada, kai pradėta vykdyti nacionalinė programa, apima ne mažiau kaip 10 % viso Sąjungos įnašo į visus projektus, kurie deklaruoti kaip užbaigti metinėse sąskaitose nuo programos vykdymo pradžios.
   Jeigu per papildomus patikrinimus, atliktus N+1 metais, nustatomas mažesnis nei 2 % klaidų lygis, atsakinga institucija kitais finansiniais metais (N+2) atlieka ne mažiau kaip 10 % viso Sąjungos įnašo į projektus, kurie deklaruoti kaip užbaigti N+2 finansinių metų metinėse sąskaitose, finansinius patikrinimus vietoje.
   5 straipsnis
   Veiklos patikrinimai vietoje
   1.   Atlikdama veiklos patikrinimus vietoje atsakinga institucija tikrina, ar konkretus projektas įgyvendinamas pagal dotacijos susitarimą. Visų pirma ji tikrina, ar paramos gavėjų pateikti rodikliai yra patikimi ir ar projektas vykdomas be nepagrįsto vėlavimo.
   2.   N finansiniais metais atlikti veiklos patikrinimai vietoje turi apimti mažiausiai 20 % tais finansiniais metais vykdomų projektų, deklaruotų atitinkamose metinėse sąskaitose, nurodytose Reglamento (ES) Nr. 514/2014 39 straipsnyje.
   6 straipsnis
   Patikrinimų vietoje imties metodologija
   Atsakinga institucija atlieka projektų imties, kurią sudaro tinkamas įvairių rūšių ir dydžių projektų, operacijų, paramos gavėjų ir įgyvendinimo būdų rinkinys, patikrinimus vietoje. Formuojant imtį būtina atsižvelgti į visus rizikos veiksnius bei patikrinimų sąnaudų ir naudos aspektus.
   7 straipsnis
   Patikrinimų ataskaitos
   1.   Atsakinga institucija parengia ataskaitą apie kiekvieną administracinį ir vietoje atliekamą patikrinimą ir nurodo šią informaciją:

               a)

               visus projekto ir atitinkamo dotacijos susitarimo duomenis;

               b)

               duomenų valdytojo pavardę ir parašą;

               c)

               paramos gavėjo pavadinimą;

               d)

               patikrinimo rūšį (administracinis, finansinis ar veiklos patikrinimas vietoje arba jų derinys);

               e)

               prireikus patikrinimo apimtį;

               f)

               išlaidas, kurioms taikomas patikrinimas, ir faktiškai patikrintas išlaidas (imtį);

               g)

               išlaidų, kurios laikomos neatitinkančiomis reikalavimų, sumą ir

               h)

               svarbiausių rezultatų, trūkumų, klaidų ir pažeidimų, atliktų papildomų patikrinimų ir analizės, siūlomų rekomendacijų ir taisomųjų priemonių išdėstymą ir paramos gavėjo atsakymą.

         2.   Patikrinimų ataskaita gali būti pateikta kaip kontrolinis sąrašas.
   8 straipsnis
   Specialiosios sąlygos
   Jeigu atsakinga institucija veikia kaip vykdomoji įstaiga, kaip nurodyta Deleguotojo reglamento (ES) Nr. 1042/2014 8 straipsnyje, šio reglamento 1 ir 2 straipsniuose nurodytus administracinius patikrinimus ir patikrinimus vietoje atlieka subjektas arba asmuo, kuris veikia nepriklausomai nuo projektams vadovaujančių subjektų ar asmenų.
   9 straipsnis
   Patvirtinamųjų dokumentų saugojimas
   1.   Atsakinga institucija užtikrina, kad visi įrašai, dokumentai ir metaduomenys, susiję su deklaruotomis išlaidomis, asignuotosiomis pajamomis, atliktais auditais ir patikrinimais, yra saugomi, kad Komisija (įskaitant OLAF) ir Europos Audito Rūmai galėtų jais pasinaudoti bent ketverius metus po finansinių metų, kuriais deklaruotas galutinis mokėjimas.
   Šiuo tikslu atsakinga institucija turi nustatyti taisykles, kaip paramos gavėjai turi saugoti įrašus, dokumentus ir metaduomenis.
   2.   Jeigu atitinkama atsakinga institucija nustato pažeidimų, Komisija turi galimybę naudotis 1 dalyje nurodytais patvirtinamaisiais dokumentais mažiausiai trejus metus po tų metų, kuriais atitinkamos sumos buvo visiškai susigrąžintos iš paramos gavėjo ir įskaitytos į nacionalinę programą.
   3.   Jeigu pradedama atitikties patvirtinimo procedūra, nurodyta Reglamento (ES) Nr. 514/2014 47 straipsnyje, Komisija gali naudotis šio straipsnio 1 dalyje nurodytais patvirtinamaisiais dokumentais mažiausiai vienerius metus po tų metų, kuriais procedūra užbaigta.
   4.   Jeigu dėl atitikties sprendimo vyksta teismo procesas Europos Sąjungos Teisingumo Teisme, Komisija gali naudotis atitinkamais patvirtinamaisiais dokumentais mažiausiai vienerius metus po tų metų, kuriais procedūra užbaigta.
   5.   Komisija gali naudotis patvirtinamaisiais dokumentais, nurodytais 1, 2, 3 ir 4 dalyse, popieriniu arba elektroniniu pavidalu.
   Vien elektroniniu pavidalu dokumentai gali būti saugomi, jeigu pagal valstybės narės nacionalinius įstatymus nacionalinio teismo procese leidžiama naudoti elektroninius dokumentus kaip atliktų operacijų įrodymą.
   6.   Valstybės narės gali nustatyti ilgesnius patvirtinamųjų dokumentų saugojimo laikotarpius.
   10 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.

      Šis reglamentas pagal Sutartis privalomas visas ir tiesiogiai taikomas valstybėse narėse.
      Priimta Briuselyje 2015 m. gegužės 29 d.

            Komisijos vardu

            Pirmininkas

         Jean-Claude JUNCKER

      (1)  OL L 150, 2014 5 20, p. 112.

      (2)  2014 m. liepos 25 d. Komisijos deleguotasis reglamentas (ES) Nr. 1042/2014 dėl papildomų Reglamento (ES) Nr. 514/2014 nuostatų dėl atsakingų institucijų skyrimo, valdymo ir kontrolės pareigų ir dėl audito institucijų statuso bei įsipareigojimų (OL L 289, 2014 10 3, p. 3).

      (3)  2012 m. spalio 25 d. Europos Parlamento ir Tarybos reglamentas (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (OL L 298, 2012 10 26, p. 1).


title: 2014 m. birželio 24 d. Komisijos įgyvendinimo reglamentas (ES) Nr. 700/2014, kuriuo iš dalies keičiamas Įgyvendinimo reglamentas (ES) Nr. 686/2012 dėl ataskaitą dėl veikliosios medžiagos dimetomorfo rengiančios valstybės narės  Tekstas svarbus EEE

text:
25.6.2014

               LT

               Europos Sąjungos oficialusis leidinys

               L 184/8

         KOMISIJOS ĮGYVENDINIMO REGLAMENTAS (ES) Nr. 700/2014
   2014 m. birželio 24 d.
   kuriuo iš dalies keičiamas Įgyvendinimo reglamentas (ES) Nr. 686/2012 dėl ataskaitą dėl veikliosios medžiagos dimetomorfo rengiančios valstybės narės
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. spalio 21 d. Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką ir panaikinantį Tarybos direktyvas 79/117/EEB ir 91/414/EEB (1), ypač į jo 19 straipsnį,
   kadangi:

               (1)

               Komisijos įgyvendinimo reglamentu (ES) Nr. 686/2012 (2) valstybės narės įgaliojamos atlikti vertinimą, reikalingą veikliųjų medžiagų, kurių patvirtinimo galiojimas baigiasi ne vėliau kaip 2018 m. gruodžio 31 d., patvirtinimui atnaujinti, ir dėl kiekvienos veikliosios medžiagos paskiriama ataskaitą rengianti valstybė narė ir bendrai ataskaitą rengianti valstybė narė. Pareiškėjui paprašius ir susitarus su atitinkamomis valstybėmis narėmis nuspręsta pakeisti ataskaitą dėl veikliosios medžiagos dimetomorfo rengiančią valstybę narę išlaikant valstybėms narėms tenkančių pareigų ir darbų pusiausvyrą. Atlikti vertinimą, reikalingą dimetomorfo patvirtinimui atnaujinti, nuo šiol įgaliojami Nyderlandai;

               (2)

               todėl Įgyvendinimo reglamentas (ES) Nr. 686/2012 turėtų būti atitinkamai iš dalies pakeistas;

               (3)

               šiame reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) Nr. 686/2012 priede veikliosios medžiagos dimetomorfo įrašas pakeičiamas taip:

                  „Dimetomorfas

                  NL

                  DE“.

   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2014 m. birželio 24 d.

            Komisijos vardu

            Pirmininkas

         José Manuel BARROSO

      (1)  OL L 309, 2009 11 24, p. 1.

      (2)  2012 m. liepos 26 d. Komisijos įgyvendinimo reglamentas (ES) Nr. 686/2012, kuriuo valstybės narės įgaliojamos atlikti veikliųjų medžiagų, kurių patvirtinimo galiojimas baigiasi ne vėliau kaip 2018 m. gruodžio 31 d., vertinimą, reikalingą patvirtinimui atnaujinti (OL L 2012 7 27, p. 5).


title: 2015 m. kovo 26 d. Komisijos įgyvendinimo reglamentas (ES) 2015/517, kuriuo iš dalies keičiamas Reglamentas (EB) Nr. 595/2004, nustatantis išsamias Tarybos reglamento (EB) Nr. 1788/2003, nustatančio mokestį pieno ir pieno produktų sektoriuje, taikymo taisykles

text:
27.3.2015

               LT

               Europos Sąjungos oficialusis leidinys

               L 82/73

         KOMISIJOS ĮGYVENDINIMO REGLAMENTAS (ES) 2015/517
   2015 m. kovo 26 d.
   kuriuo iš dalies keičiamas Reglamentas (EB) Nr. 595/2004, nustatantis išsamias Tarybos reglamento (EB) Nr. 1788/2003, nustatančio mokestį pieno ir pieno produktų sektoriuje, taikymo taisykles
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendrą bendro žemės ūkio rinkų organizavimo reglamentą) (1), ypač į jo 81 straipsnio 1 dalį ir 83 straipsnio 4 dalį kartu su jo 4 straipsniu,
   kadangi:

               (1)

               nuo 2014 m. sausio 1 d. Reglamentas (EB) Nr. 1234/2007 panaikintas ir pakeistas Europos Parlamento ir Tarybos reglamentu (ES) Nr. 1308/2013 (2). Tačiau Reglamento (ES) Nr. 1308/2013 230 straipsnio 1 dalies a punkte numatyta, kad pieno gamybos apribojimų sistemai iki 2015 m. kovo 31 d. tebetaikomas Reglamento (EB) Nr. 1234/2007 II dalies I antraštinės dalies III skyriaus III skirsnis, taip pat jo 55 straipsnis, 85 straipsnis ir IX bei X priedai;

               (2)

               atsižvelgiant į nedideles pieno kainas ir finansinius sunkumus pieno sektoriuje, tikslinga palengvinti gamintojų, kurie turi mokėti Komisijos reglamento (EB) Nr. 595/2004 (3) 15 straipsnio 1 dalyje nurodytą pertekliaus mokestį, susijusį su 2014–2015 metų pieno kvota, finansinę naštą. Todėl, atsižvelgiant į skirtingas nacionalines aplinkybes, tikslinga valstybėms narėms suteikti galimybę nuspręsti mokėtiną sumą rinkti pagal mokėjimo dalimis sistemą. Tačiau mokėjimo dalimis sistema, taikoma nereikalaujant mokėti palūkanų, būtų valstybės pagalba, kaip apibrėžta Sutarties 107 straipsnio 1 dalyje, nebent atidėtosios dalys atitiktų Komisijos reglamente (ES) Nr. 1408/2013 (4) nustatytas sąlygas;

               (3)

               taikant mokėjimo dalimis sistemas, atitinkamai turėtų būti koreguojami kontrolės atlikimo ir pranešimų pateikimo terminai, siekiant užtikrinti, kad galutinė kontrolė ir pranešimai apimtų atidėtuosius mokėjimus. Valstybių narių turėtų būti prašoma pateikti informaciją apie pagalbos gavėjų pagal mokėjimo dalimis sistemą skaičių ir sumą, kuri iš jų nesusigrąžinta kiekvienais mokėjimo dalimis sistemos metais. Iki 2015 m. lapkričio 30 d. ši informacija turėtų būti teikiama Reglamento (EB) Nr. 595/2004 IIa priede nustatytos ataskaitos 2 dalies lentelės d stulpelyje. Iki 2016 m. lapkričio 30 d. ir 2017 m. lapkričio 30 d. ši informacija turėtų būti įrašyta į tos lentelės i stulpelį su pastaba „mokėjimo dalimis sistema“;

               (4)

               todėl Reglamentas (EB) Nr. 595/2004 turėtų būti atitinkamai iš dalies pakeistas;

               (5)

               šiame reglamente numatytos priemonės atitinka Bendro žemės ūkio rinkų organizavimo komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Reglamentas (EB) Nr. 595/2004 iš dalies keičiamas taip:

               1)

               15 straipsnio 1 dalis pakeičiama taip:
               „1.   Kasmet iki spalio 1 d. supirkėjai, o pardavimo tiesiogiai vartoti atveju – gamintojai, privalantys mokėti mokesčius, kompetentingai institucijai sumoka mokėtiną sumą pagal valstybės narės nustatytas taisykles; supirkėjai yra įpareigoti rinkti pristatymo atveju taikomą pertekliaus mokestį, kuriuo gamintojai apmokestinami remiantis Reglamento (EB) Nr. 1234/2007 79 straipsniu, pagal to reglamento 81 straipsnio 1 dalį.
               Nedarydamos poveikio Sutarties dėl Europos Sąjungos veikimo 107–109 straipsnių taikymui, valstybės narės gali nuspręsti, kad mokėtina suma, susijusi su 12 mėnesių laikotarpiu, kurio pradžia – 2014 m. balandžio 1 d., bus sumokėta trimis metinėmis dalimis nemokant palūkanų.
               Pirmoji metinė įmoka, kuri yra lygi bent 1/3 visos mokėtinos sumos, sumokama iki 2015 m. rugsėjo 30 d. Iki 2016 m. rugsėjo 30 d. sumokama bent 2/3 visos mokėtinos sumos. Visa suma sumokama iki 2017 m. rugsėjo 30 d.
               Valstybės narės užtikrina, kad gamintojai būtų pagalbos gavėjai pagal tokią mokėjimo dalimis sistemą.“;

               2)

               19 straipsnio 3 dalyje po antros pastraipos įterpiama ši pastraipa:
               „Nukrypstant nuo antros pastraipos, valstybės narės, kurios taiko 15 straipsnio 1 dalyje numatytą mokėjimo dalimis sistemą, patikrinimo ataskaitą parengia ne vėliau kaip per 42 mėnesius po atitinkamo 12 mėnesių laikotarpio pabaigos.“;

               3)

               27 straipsnis papildomas šia 7 dalimi:
               „7.   Valstybės narės, kurios taiko 15 straipsnio 1 dalyje numatytą mokėjimo dalimis sistemą, iki 2016 m. lapkričio 30 d. ir 2017 m. lapkričio 30 d. Komisijai praneša pagalbos gavėjų pagal tą sistemą skaičių, taip pat sumą, kuri dar nėra iš jų susigrąžinta kiekvieno metinio mokėjimo atveju, įrašydamos tuos duomenis IIa priede nustatytos ataskaitos 2 dalies lentelės i stulpelyje su pastaba „mokėjimo dalimis sistema“.“

         2 straipsnis
   Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2015 m. kovo 26 d.

            Komisijos vardu

            Pirmininkas

         Jean-Claude JUNCKER

      (1)  OL L 299, 2007 11 16, p. 1.

      (2)  2013 m. gruodžio 17 d. Europos Parlamento ir Tarybos reglamentas (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (OL L 347, 2013 12 20, p. 671).

      (3)  2004 m. kovo 30 d. Komisijos reglamentas (EB) Nr. 595/2004, nustatantis išsamias Tarybos reglamento (EB) Nr. 1788/2003, nustatančio mokestį pieno ir pieno produktų sektoriuje, taikymo taisykles (OL L 94, 2004 3 31, p. 22).

      (4)  2013 m. gruodžio 18 d. Komisijos reglamentas (ES) Nr. 1408/2013 dėl Sutarties dėl Europos Sąjungos veikimo 107 ir 108 straipsnių taikymo de minimis pagalbai žemės ūkio sektoriuje (OL L 352, 2013 12 24, p. 9);


title: 2017 m. liepos 7 d. Komisijos įgyvendinimo reglamentas (ES) 2017/1236, kuriuo pagal Europos Parlamento ir Tarybos reglamentą (ES) Nr. 1306/2013 nustatomas 2017 kalendorinių metų tiesioginių išmokų koregavimo koeficientas

text:
8.7.2017

               LT

               Europos Sąjungos oficialusis leidinys

               L 177/34

         KOMISIJOS ĮGYVENDINIMO REGLAMENTAS (ES) 2017/1236
   2017 m. liepos 7 d.
   kuriuo pagal Europos Parlamento ir Tarybos reglamentą (ES) Nr. 1306/2013 nustatomas 2017 kalendorinių metų tiesioginių išmokų koregavimo koeficientas
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1306/2013 dėl bendros žemės ūkio politikos finansavimo, valdymo ir stebėsenos, kuriuo panaikinami Tarybos reglamentai (EEB) Nr. 352/78, (EB) Nr. 165/94, (EB) Nr. 2799/98, (EB) Nr. 814/2000, (EB) Nr. 1290/2005 ir (EB) Nr. 485/2008 (1), ypač į jo 26 straipsnio 3 dalį,
   pasikonsultavusi su Žemės ūkio fondų komitetu,
   kadangi:

               (1)

               pagal Reglamento (ES) Nr. 1306/2013 25 straipsnį rezervas, skirtas suteikti papildomos paramos žemės ūkio sektoriui didelių krizių, kurios daro poveikį žemės ūkio gamybai ar paskirstymui, atveju, sudaromas kiekvienų metų pradžioje taikant tiesioginių išmokų sumažinimą su to reglamento 26 straipsnyje nurodytu finansinės drausmės mechanizmu;

               (2)

               Reglamento (ES) Nr. 1306/2013 26 straipsnio 1 dalyje nustatyta, kad siekiant užtikrinti, jog būtų laikomasi Tarybos reglamente (ES, Euratomas) Nr. 1311/2013 (2) nustatytų su rinka susijusių išlaidų finansavimo ir tiesioginių išmokų metinių viršutinių ribų, tuo atveju, kai pagal tą tarpinę viršutinę ribą finansuojamų priemonių finansavimo atitinkamais finansiniais metais prognozės rodo, kad taikytinos metinės viršutinės ribos bus viršytos, turi būti nustatomas tiesioginių išmokų koregavimo koeficientas;

               (3)

               į Komisijos 2018 m. biudžeto projektą įtraukta 459,5 mln. EUR žemės ūkio sektoriaus krizių rezervo suma dabartinėmis kainomis. Siekiant padengti tą sumą, Europos Parlamento ir Tarybos reglamento (ES) Nr. 1307/2013 (3) I priede išvardytų paramos schemų tiesioginėms išmokoms 2017 kalendoriniais metais turi būti taikomas finansinės drausmės mechanizmas;

               (4)

               iš tiesioginių išmokų ir su rinka susijusių išlaidų, kurios nustatytos rengiant Komisijos 2018 m. biudžeto projektą, prognozės matyti, kad nėra poreikio toliau taikyti finansinės drausmės mechanizmo;

               (5)

               laikydamasi Reglamento (ES) Nr. 1306/2013 26 straipsnio 2 dalies nuostatų, 2017 m. kovo 30 d. Komisija priėmė pasiūlymą dėl Europos Parlamento ir Tarybos reglamento, kuriuo nustatomas 2017 kalendoriniais metais taikytinas tiesioginių išmokų koregavimo koeficientas, numatytas Reglamente (ES) Nr. 1306/2013 (4);

               (6)

               Europos Parlamentas ir Taryba to koregavimo koeficiento iki 2017 m. birželio 30 d. nenustatė. Todėl, remdamasi Reglamento (ES) Nr. 1306/2013 26 straipsnio 3 dalimi, Komisija koregavimo koeficientą turi nustatyti įgyvendinimo aktu ir apie tai informuoti Europos Parlamentą ir Tarybą;

               (7)

               pagal Reglamento (ES) Nr. 1306/2013 26 straipsnio 4 dalį Komisija, remdamasi turima nauja informacija, iki 2017 m. gruodžio 1 d. koregavimo koeficientą gali patikslinti. Jei būtų naujos informacijos, Komisija remdamasi ja priims įgyvendinimo reglamentą, kuriuo iki 2017 m. gruodžio 1 d. patikslins koregavimo koeficientą atsižvelgdama 2018 m. biudžeto projekto taisomąjį raštą;

               (8)

               paprastai ūkininkui, pateikusiam paraišką gauti tiesiogines išmokas už vienus kalendorinius metus (N), parama išmokama per nustatytą finansinių metų (N+1) mokėjimo laikotarpį. Tačiau valstybės narės su tam tikrais apribojimais gali išmokas ūkininkams mokėti vėliau, pasibaigus tam mokėjimo laikotarpiui. Tokie pavėluoti mokėjimai gali būti atlikti ateinančiais finansiniais metais. Kai finansinės drausmės mechanizmas taikomas konkretiems kalendoriniams metams, koregavimo koeficientas neturėtų būti taikomas išmokoms, dėl kurių paramos paraiškos buvo pateiktos kitais kalendoriniais metais nei tie, kuriais taikomas finansinės drausmės mechanizmas. Todėl siekiant užtikrinti vienodas sąlygas ūkininkams, yra tinkama numatyti, kad koregavimo koeficientas būtų taikomas tik išmokoms, dėl kurių paramos paraiškos buvo pateiktos tais kalendoriniais metais, kuriais taikomas finansinės drausmės mechanizmas, nepriklausomai nuo to, kada parama išmokama ūkininkams;

               (9)

               Reglamento (ES) Nr. 1307/2013 8 straipsnio 1 dalyje numatyta, kad pagal Reglamento (ES) Nr. 1306/2013 26 straipsnį nustatytas tiesioginių išmokų koregavimo koeficientas taikomas tik 2 000 EUR viršijančioms tiesioginėms išmokoms, kurios turi būti skiriamos ūkininkams atitinkamais kalendoriniais metais. Be to, Reglamento (ES) Nr. 1307/2013 8 straipsnio 2 dalyje nustatyta, kad dėl laipsniško tiesioginių išmokų įvedimo koregavimo koeficientas Kroatijai taikomas tik nuo 2022 m. sausio 1 d. Todėl koregavimo koeficientas, kuris turi būti nustatytas šiuo reglamentu, neturėtų būti taikomas tos valstybės narės ūkininkams skiriamoms išmokoms,

         PRIĖMĖ ŠĮ REGLAMENTĄ:
   1 straipsnis
   1.   Koregavimo koeficiento pagal Reglamento (ES) Nr. 1306/2013 25 ir 26 straipsnius nustatymo tikslu ir laikantis Reglamento (ES) Nr. 1307/2013 8 straipsnio 1 dalies, Reglamento (ES) Nr. 1307/2013 I priede išvardytų paramos schemų tiesioginių išmokų, skiriamų ūkininkams pagal paramos paraišką, pateiktą už 2017 kalendorinius metus, sumos, viršijančios 2 000 EUR, mažinamos 1,388149 % koregavimo koeficientu.
   2.   1 dalyje nustatytas sumažinimas netaikomas Kroatijai.
   2 straipsnis
   Šis reglamentas įsigalioja septintą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2017 m. liepos 7 d.

            Komisijos vardu

            Pirmininkas

         Jean-Claude JUNCKER

      (1)  OL L 347, 2013 12 20, p. 549.

      (2)  2013 m. gruodžio 2 d. Tarybos reglamentas (ES, Euratomas) Nr. 1311/2013, kuriuo nustatoma 2014–2020 m. daugiametė finansinė programa (OL L 347, 2013 12 20, p. 884).

      (3)  2013 m. gruodžio 17 d. Europos Parlamento ir Tarybos reglamentas (ES) Nr. 1307/2013, kuriuo nustatomos pagal bendros žemės ūkio politikos paramos sistemas ūkininkams skiriamų tiesioginių išmokų taisyklės ir panaikinami Tarybos reglamentas (EB) Nr. 637/2008 ir Tarybos reglamentas (EB) Nr. 73/2009 (OL L 347, 2013 12 20, p. 608).

      (4)  COM(2017) 150.